CELEX: 32006D0200
Language: hu
Date: 2006-02-22 00:00:00
Title: 2006/200/EK: A Bizottság határozata ( 2006. február 22. ) az emberi fogyasztásra szánt halászati termékek behozatalára feljogosított harmadik országok jegyzékének megállapításáról szóló 97/296/EK határozatnak az Amerikai Egyesült Államok vonatkozásában történő módosításáról  (az értesítés a C(2006) 496. számú dokumentummal történt)   (EGT vonatkozású szöveg)

10.3.2006   
            
            
               HU
            
            
               Az Európai Unió Hivatalos Lapja
            
            
               L 71/50
            
         
      A BIZOTTSÁG HATÁROZATA
   
   (2006. február 22.)
   az emberi fogyasztásra szánt halászati termékek behozatalára feljogosított harmadik országok jegyzékének megállapításáról szóló 97/296/EK határozatnak az Amerikai Egyesült Államok vonatkozásában történő módosításáról
   (az értesítés a C(2006) 496. számú dokumentummal történt)
   (EGT vonatkozású szöveg)
   (2006/200/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra (1) és különösen annak 2. cikke (2) bekezdésére,
   mivel:
   
               (1)
            
            
               Az emberi fogyasztásra szánt halászati termékek behozatalára feljogosított harmadik országok jegyzékének megállapításáról szóló, 1997. április 22-i 97/296/EK bizottsági határozat (2) felsorolja azokat az országokat és területeket, ahonnan emberi fogyasztásra szánt halászati termékek hozhatók be. A határozat mellékletének I. része azokat az országokat és területeket sorolja fel, amelyekre külön határozat vonatkozik a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelv (3) szerint, a melléklet II. része pedig azokat az országokat és területeket sorolja fel, amelyek megfelelnek a 95/408/EK határozat 2. cikkének (2) bekezdésében foglalt feltételeknek.
            
         
               (2)
            
            
               A 2006/199/EK bizottsági határozat (4) különleges behozatali feltételeket állapít meg az Amerikai Egyesült Államokból származó halászati termékek tekintetében. Ezért ezen országot fel kell venni a 97/296/EK határozat mellékletének I. részében található jegyzékbe.
            
         
               (3)
            
            
               Az egyértelműség érdekében az érintett jegyzékeket teljes egészükben újakkal kell felváltani.
            
         
               (4)
            
            
               A 97/296/EK határozatot ezért ennek megfelelően módosítani kell.
            
         
               (5)
            
            
               E határozatot ugyanattól az időponttól kell alkalmazni, mint a halászati termékeknek az Amerikai Egyesült Államokból történő behozatalára vonatkozó különleges feltételek meghatározásáról szóló 2006/199/EK határozatot.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 97/296/EK határozat melléklete helyébe az e határozat mellékletében megállapított szöveg lép.
   2. cikk
   Ezt a határozatot 2006. április 24-től kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2006. február 22-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 243., 1995.10.11., 17. o. A legutóbb a 2004/41/EK európai parlamenti és tanácsi irányelvvel (HL L 157., 2004.4.30., 33. o.) módosított határozat; helyesbítve: HL L 195., 2004.6.2., 12. o.
   
      (2)  HL L 122., 1997.5.14., 21. o. A legutóbb a 2005/501/EK határozattal (HL L 183., 2005.7.14., 109. o.) módosított határozat.
   
      (3)  HL L 268., 1991.9.24., 15. o. A legutóbb a 2004/41/EK irányelvvel módosított irányelv.
   
      (4)  Lásd e Hivatalos Lap 17 oldalát.
   
      MELLÉKLET
      
         
            „MELLÉKLET
            A bármilyen formában emberi fogyasztásra szánt halászati termékek behozatalára feljogosított országok és területek jegyzéke
            I.   A 91/493/EGK tanácsi irányelv alapján külön határozat alá tartozó országok és területek
            AE– Egyesült Arab Emírségek
            AG– Antigua és Barbuda
            AL– Albánia
            AN– Holland Antillák
            AR– Argentína
            AU– Ausztrália
            BD– Banglades
            BG– Bulgária
            BR– Brazília
            BS– Bahama-Szigetek
            BZ– Belize
            CA– Kanada
            CH– Svájc
            CI– Elefántcsontpart
            CL– Chile
            CN– Kína
            CO– Kolumbia
            CR– Costa Rica
            CS– Szerbia és Montenegró (1)
            
            CU– Kuba
            CV– Zöld-Foki Köztársaság
            DZ– Algéria
            EC– Ecuador
            EG– Egyiptom
            FK– Falkland-Szigetek
            GA– Gabon
            GD– Grenada
            GH– Ghána
            GL– Grönland
            GM– Gambia
            GN– Guinea
            GT– Guatemala
            GY– Guyana
            HK– Hongkong
            HN– Honduras
            HR– Horvátország
            ID– Indonézia
            IN– India
            IR– Irán
            JM– Jamaica
            JP– Japán
            KE– Kenya
            KR– Dél-Korea
            KZ– Kazahsztán
            LK– Srí Lanka
            MA– Marokkó
            MG– Madagaszkár
            MR– Mauritánia
            MU– Mauritius
            MV– Maldív-Szigetek
            MX– Mexikó
            MY– Malajzia
            MZ– Mozambik
            NA– Namíbia
            NC– Új-Kaledónia
            NG– Nigéria
            NI– Nicaragua
            NZ– Új-Zéland
            OM– Omán
            PA– Panama
            PE– Peru
            PG– Pápua Új-Guinea
            PH– FülöP-Szigetek
            PF– Francia Polinézia
            PM– Saint Pierre és Miquelon
            PK– Pakisztán
            RO– Románia
            RU– Oroszország
            SA– Szaúd-Arábia
            SC– Seychelle-Szigetek
            SG– Szingapúr
            SN– Szenegál
            SR– Suriname
            SV– Salvador
            TH– Thaiföld
            TN– Tunézia
            TR– Törökország
            TW– Tajvan
            TZ– Tanzánia
            UG– Uganda
            US– Amerikai Egyesült Államok
            UY– Uruguay
            VE– Venezuela
            VN– Vietnam
            YE– Jemen
            YT– Mayotte
            ZA– Dél-Afrika
            ZW– Zimbabwe
            II.   A 95/408/EK tanácsi határozat 2. cikkének (2) bekezdésében foglalt követelményeknek megfelelő országok és területek
            AM– Örményország (2)
            
            AO– Angola
            AZ– Azerbajdzsán (3)
            
            BJ– Benin
            BY– Belarusz
            CG– Kongói köztársaság (4)
            
            CM– Kamerun
            ER– Eritrea
            FJ– Fidzsi-szigetek
            IL– Izrael
            MM– Mianmar
            SB– Salamon-szigetek
            SH– Szent Ilona
            TG– Togo
         
      
      
         (1)  Kivéve Koszovót, az Egyesült Nemzetek Biztonsági Tanácsának 1999. június 10-i 1244. határozata által meghatározottak szerint.
      
         (2)  Csak a közvetlen emberi fogyasztásra szánt élő rák (Astacus leptodactylus) behozatalára jogosult.
      
         (3)  Csak kaviár behozatalára jogosult.
      
         (4)  Csak tengerben fogott, fagyasztott és végleges csomagolásába csomagolt halászati termékek behozatalára jogosult.”